Това е второто „тайно оръжие за възмездие“ с техническо обозначение "А-4" (А – агрегат), но по-известно с пропагандното обозначение "V-2". Създадено е в научноизпитателния център на сухопътните войски Пеенемюнде на остров Узедом в Балтийско море под ръководството на главния конструктор Вернер фон Браун. След несполучливия атентат срещу Хитлер на 20 юли 1944 г. командването на ракетните оръжия е възложено на СС.